شەفەق نیوز/ هەیشت لە رێکخراو و کۆمەڵگەەیل خاوەن خوازینە تایبەتەیل لە ساڵ سلێمانی، ئمڕوو سێشەممە، داوای دەسمیەتیدان و خەرجکردن دوو مووچە لە مانگ رەمەزان ئەرایان کردن.
ئەو رێکخراوەیلە لە کۆنگرەیگ رۆژنامەوانی لە کۆمەڵگەی باڵا کوڵەکان و ئاژانس شەفەق نیوز ئامادەی بوی وتن: ئیمە ٨ رێکخراویمن تایبەت وە خاوەن خوازینە تایبەتەیل، داوا لە کۆمپانیا و بازرگانەیل و خەیرخوازەیل لە خەڵک سلێمانی کەیمن، دەس دەسمیەتی لە مانگ رەمەزان وەپیمان بیەن، چوونکە ئیمە وە رەوشەیل ئابووری سەختیگ رەد بویمن.
رێکخراوەیلە هەمیش داوا لە حکومەت هەرێم کردن دوو مووچە بیەنە ئەندامەکانیان تا بتوێەنن ژیان خوەیان بووەنە سەر، و دووپات کردن ک گرفتەیل خیزانی لەوەر نەداری زیایەو بوون.
وتنیش؛ سوپاس لە کۆمپانیای سفرە کەیمن ک ١٥٠٠ سەندووق لە خوەراک ئەرایان تەرخان کردن، و داوا لەو کۆمپانیایل کەیمن جوور ئەوە دەسمیەتیمان بیەن.
